Petsafe 2-Meal Pet Feeder - Pet Hero
TuisWinkelTuisKatVoedingsbykomstighedeCat feeders Petsafe 2-Meal Pet Feeder
R541.18 Save R29.00 Was R570.18
Voer jou kat 2 maal per dag wanneer jy nie by die huis is nie, met hierdie tweemaaltyd-voedingstelsel.
Die tweemaaltyd-voedingstelsel het ’n tydskakelaar wat 48 uur vooruit gestel kan word sodat jou kat se kos op die regte tyd gegee kan word. Beide afdelings van hierdie voedingstelsel kan ’n porsie van 355ml kos inhou – jou kat sal daarom nie teleurgestel word nie. Hy sal die regte hoeveelheid kos op die regte tyd kry, selfs wanneer jy vir die naweek weg is. Hierdie oulike voedingstelsel is ook beskikbaar in ’n vyfmaaltyd-weergawe.
Wees die eerste om 'n oorsig op "Petsafe 2-Meal Pet Feeder" te laat Kanselleer antwoord
R541.18 Save R29.00 Was R570.18 Voeg by mandjie Wenslys ‘Arrogante’ koperdiewe saag kragpaal af | News24
‘Arrogante’ koperdiewe saag kragpaal af
Een van die kragpale wat koperdiewe wou afsaag. Foto:HEILIE COMBRINCK
KOPERDIEWE het behoorlik kat-en-muis ge-speel met die polisie en werkers van ’n staalfabriek in die Kruisrivier-industriële area, in ’n poging om hulle hande op die koper te kry, na-dat hulle ’n kragpaal afgesaag het.
Beeldmateriaal wat aan die UD Express verskaf is, wys hoe drie persone op Maandag, 10 September by ’n kragpaal staan sekondes voor die paal die grond tref en die area verlig word deur elektriese vonke.
Die tydsverloop van die diewe se heen-en-weer is as volg:
22:43 Kragpaal val - koperdiewe hardloop enkele meters weg
22:45 Werkers met brandblussers hardloop uit fabriek - drie koperdiewe vlug na die bosse
22:54 Eerste polisievoertuig arriveer
23:08 Tweede polisievoertuig
23:11 Derde polisiervoertuig.
23:39 Laaste polisievoertuig verlaat die toneel
23:55 Koperdiewe kom terug
23:56 Werkers kom wéér uit en die diewe vlug
23:56 Polisie keer terug na die toneel.
“Dié ouens is bang vir niks. Nadat die polisie hier weg is, het hulle wraggies teruggekom uit die bosse en kom vat wat hulle wou hê,” sê Ginkel Venter van Uitenhage Super Steel in die Kruisrivier industriële area.
“Die kragtoevoer was geweldig swak in die proses wat die kragpaal geval het. Dit veroorsaak gewoonlik groot skade aan enige toestel wat aan die elektrisiteit gekoppel is. Sover lyk dit of al ons fabrieksmasjienerie gelukkig geen skade het nie.”
Daar is aan twee ander kragpale ook gesaag, maar hulle het nie omgeval nie. Industrië in dié area sowel as die Uitenhage & Distrik Dierebe-skermings-vereniging was vir byna twee dae sonder krag.
Uitenhage polisiewoordvoerder, kaptein Gerda Swart sê, “daar is ‘n saak van opsetlike saakbeskadiging geopen wat tans ondersoek word.
“Die diefstal van en/ of beskadiging van kragkabels word gereeld aangemeld en is nie net tot Uitenhage beperk nie. Telkom-kabels word ook gereeld gesteel.”
Die munisipale woordvoerder, Mthubanzi Mniki sê, “dit wil voorkom of daar ’n toename is in koperdiefstal in die Nelson Mandela-metropool. Veral substasies loop erg deur onder dié diewe.
“Alhoewel die Nelson Mandelabaai Munisipaliteit beperkte personeel in hul sekuriteits-afdeling het wat dié koperdiefstal ondersoek, is daar planne om meer progressief op te tree.
“Skade van miljoene rande word maandeliks in die metropool aangerig weens koperdiefstal,” sê Mniki.
Venter sê die probleem met die koper- en staaldiewe is dat hulle geen vrees het nie en al meer arrogant raak in hul pogings om dié materiaal in die hande te kry.
Beeldmateriaal van die Kruisrivier-koperdiewe kan op die UD Express Facebook gesien word.